Victory

Ang Victory Christian Fellowship, na kilala rin bilang Victory, at bilang Victory Church (), ay isang Kristiyanong Ebanghelikal na megachurch (o malaking simbahan) na may nakahimpil sa Lungsod Taguig, Pilipinas. Kasapi ito ng Every Nation Churches (ENC, ), kung saan ang Victory ay tinuturing nitong flagship church, at bahagi ng Lupon ng Katiwala ng Philippine Council of Evangelical Churches (PCEC, ). Niraranggo ang Victory bilang pinakamalaking megachurch sa Pilipinas, at isa sa pinamalaking simbahan sa buong Asya. Tinaguriang "The Manila Miracle" ang Victory bunsod ng malago at mabilis na pagyabong ng mga miyembro nito. Noong 2015, may presensya na ito sa 60 lungsod sa Pilipinas. Makalipas ang anim na taon, noong 2021, halos dumoble na ito at umabot sa 92 lungsod sa buong bansa.Stetzer, Ed, "The Lego Principle: An Interview with Joey Bonifacio" , Christianity Today, April 8, 2015. Retrieved April 1, 2016.

Pangalan
Hango ang pangalan ng simbahan sa dalawang talata sa Bibliya (dinagdag ang diin):

But thanks be to God, who gives us the victory through our Lord Jesus Christ. ESV

For everyone who has been born of God overcomes the world. And this is the victory that has overcome the world — our faith. ESV

Ang mga simbahang may katulad na pangalan gaya ng Victory Churches of Asia (VCA, na kaanib ng Canada-based na Victory Churches International), at Victory Chapel Christian Center (kaanib naman ng US-based na Potter's House Christian Fellowship) ay hindi tumutukoy sa simbahang ito (Victory).Victory Churches InternationalChristian Fellowship Ministries

Kasaysayan

Nagsimula ang Victory Christian Fellowship noong Hunyo 1984 bilang outreach o gawaing paglilingkod ng Maranatha Christian Fellowship. Kasama sa mga nagpasimula nito ay ang mga misyonerong sina Rice Broocks (na ngayon ay nagsisilbing Obispo ng Bethel World Outreach Church), mag-asawang Steve Murrell at Deborah Murrell, at 65 iba pang Amerikanong mag-aaral na sangkot sa isang buwang mission trip. Matapos ang dalawang linggong mga ebanghelikong pagtitipon sa Awditoryum ng Girl Scouts of the Philippines, nagdaos sila ng unang pagsamba (worship service) kasama ang 165 na mga mag-aaral sa silong ng Sinehang Tandem sa kahabaan ng Abenida Recto, Lungsod Maynila.Bird, Warren, "Philippines: Victory Megachurch Building on Discipleship" , Outreach Magazine, November 25, 2015. Retrieved April 1, 2016.

Noong 1992, nagsimulang magpadala ng mga misyonero ang Victory sa ibang bansa. Ang unang bansang napuntahan nila ay Bangladesh. Nang lumaon, nakapagtatag ng mga simbahan (church plants) ang mga misyonero mula sa Victory sa 58 iba't-ibang mga bansa. Kapansin-pansin na karamihan sa mga bagong simbahan na ito ay natatag sa mga bansang hindi mayorya ang mga Kristiyano. Bilang bahagi ng Mission 2029 ng Every Nation, na may layuning abutin ang 20 bagong bansa dagdag pa sa 81 na bansang kasalukuyang pinaglilingkuran nito, nag-ukol ang Victory ng mga misyonero para magsimula ng mga simbahan sa limang bansa.

Naging mabilis ang paglago ng mga kaanib sa Victory. Mula sa 94 na pagsamba o worship services kada linggo noong 2012, nagsasagawa na ito ng mahigit sa 460 na pagsamba o worship services kada linggo sa taong 2024.Stetzer, Ed, "CPLF Recap: November 2012, How North Americans Can Learn about Church Planting from the Rest of the World" , Christianity Today, November 20, 2012. Retrieved April 5, 2016. Hinihimok rin nito ang mga miyembro na maging aktibo sa pag-aaral ng Bibliya, at pagbabahagi tungkol kay Hesus at sa kaligtasan. Bunsod nitong pokus nila sa paglilinang ng mga magmiministeryo at mga misyonero, mahigit 10,000 small group leaders ang nangunguna sa mga discipleship group o pangkat pagdidisipulo (na tinatawag nilang Victory Group) bawat linggo.Stetzer, Ed, "On the Path to Discipleship" , Outreach Magazine, December 1, 2016. Retrieved April 4, 2016.

Media
Publications
Nilunsad ng Victory ang buwanang magasin na Victory FIRE noong 1992.

Music
Inilabas ng Victory ang unang album nitong God Is On Our Side noong 1992.

Noong 2014, nagsimula ang Victory Worship noong nilabas nito ang unang live worship album nito na Radical Love."Pinoy Christian Worship Album tops iTunes Philippines Album Chart for One Week" , CBN Asia, September 22, 2015. Retrieved April 4, 2016.James Banaag, "Local Christian band Victory Worship has been making waves in the OPM scene" , One Music Philippines, March 23, 2016. Retrieved April 1, 2016. Ang Radical Love at ang kasunod nitong Rise Heart noong 2015 ay sinertipikahang Gold ng Philippine Association of the Record Industry (PARI). Noong Marso 25, 2017, nilabas ng grupo ang Awit ng Bayan, ang unang single nito sa wikang Filipino; at noong Hunyo 1, 2017 naman, ang single na Safe ay nilabas sa radyo at sa digital na format. Noong 2020, nagtanghal ang Victory Worship kasama ang iba pang mga Kristiyanong mang-aawit at grupo sa FOUND Music Festival na ginanap sa Alabang. Lagpas 3,000 katao ang dumalo rito.

Noong 2025, nalagpasan ng Victory Worship ang 850,000 monthly listeners sa Spotify, 788,000 subscribers sa YouTube, 241,000 followers sa Facebook, at 37,000 followers sa Instagram. Ang mga sumusunod na awit ang pinakapinakikinggang mga kanta ng grupo sa Spotify:

+ Title Year Peak chart positions Certifications Album Spotify Streams YouTube ViewsiTunes PH "Tribes"  2019 1  — Tribes 42,339,951 34,548,443 "Safe"  2017 1  — Safe 40,696,709 28,848,001 "Lilim (In Your Shelter)" 2019 — — Lilim (EP) 27,702,762 40,767,458 "Beautiful Love"  2017 1  — For Your Purpose (EP) 16,801,238 319,413 "Radical Love"  2014 1  PARI: Gold Radical Love 12,710,491 6,188,169

Social Media
Noong 2025, ang Victory ay may higit 540,000 followers sa Facebook, 80,000 followers sa Instagram, 55,000 followers sa X (formerly Twitter), at 46,000 subscribers sa YouTube. May kanya-kanyang ring mga website at social media accounts ang mga indibidwal na simbahan ng Victory.

Tingnan rin
Kristiyanismo

Mga sanggunian

Mga tala

Mga panlabas na link

 Victory Worship
 Awake84
 Every Nation Movement

Category:Kristiyanismo
Category:Kristiyanismo sa Pilipinas
Category:Simbahan (gusali)